# Il-Ġurnal Uffiċjali C 107/2018

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 107 |
| | |
| Edizzjoni bil-Malti | Informazzjoni u Avviżi | Volum 6122 ta' Marzu 2018 |

ISSN 1977-0987

Il-Ġurnal Uffiċjali

tal-Unjoni Ewropea

C 107

Edizzjoni bil-Malti

Informazzjoni u Avviżi

Volum 6122 ta' Marzu 2018

---

| Avviż Nru | Werrej | Paġna |
| --- | --- | --- |
| | I   Riżoluzzjonijiet, rakkomandazzjonijiet u opinjonijiet |
| | RAKKOMANDAZZJONIJIET |
| | Il-Bank Ċentrali Ewropew |
| 2018/C 107/01 BĊE/2018/9 | Rakkomandazzjoni tal-Bank Ċentrali Ewropew tad-9 ta’ Marzu 2018 lill-Kunsill tal-Unjoni Ewropea dwar l-awdituri esterni tal-Banque de France (BĊE/2018/9) | 1 |

Avviż Nru

Werrej

Paġna

I   Riżoluzzjonijiet, rakkomandazzjonijiet u opinjonijiet

RAKKOMANDAZZJONIJIET

Il-Bank Ċentrali Ewropew

2018/C 107/01 BĊE/2018/9

Rakkomandazzjoni tal-Bank Ċentrali Ewropew tad-9 ta’ Marzu 2018 lill-Kunsill tal-Unjoni Ewropea dwar l-awdituri esterni tal-Banque de France (BĊE/2018/9)

1

---

| | II   Komunikazzjonijiet |
| --- | --- |
| | KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2018/C 107/02 | Ebda oppożizzjoni għal konċentrazzjoni notifikata (Il-Każ M.8728 — Diamond Transmission Corporation/InfraRed Capital Partners/JV) (
  1
  ) | 2 |

II   Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2018/C 107/02

Ebda oppożizzjoni għal konċentrazzjoni notifikata (Il-Każ M.8728 — Diamond Transmission Corporation/InfraRed Capital Partners/JV) (
  1
  )

1

2

---

| | IV   Informazzjoni |
| --- | --- |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kunsill |
| 2018/C 107/03 | Deċiżjoni tal-Kunsill tad-19 ta’ Marzu 2018 li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali | 3 |
| 2018/C 107/04 | Avviż għall-attenzjoni tal-persuni li għalihom japplikaw miżuri restrittivi previsti fid-Deċiżjoni tal-Kunsill 2011/172/PESK, kif emendata bid-Deċiżjoni tal-Kunsill (PESK) 2018/466, u fir-Regolament tal-Kunsill (UE) Nru 270/2011, kif implimentat bir-Regolament ta’ Implimentazzjoni tal-Kunsill (UE) 2018/465, dwar miżuri restrittivi fid-dawl tas-sitwazzjoni fl-Eġittu | 4 |
| 2018/C 107/05 | Avviż għall-attenzjoni tas-suġġetti tad-data li għalihom japplikaw il-miżuri restrittivi previsti fir-Regolament tal-Kunsill (UE) Nru 270/2011, kif implimentat bir-Regolament ta’ Implimentazzjoni tal-Kunsill (UE) 2018/465 dwar miżuri restrittivi fid-dawl tas-sitwazzjoni fl-Eġittu | 5 |
| 2018/C 107/06 2018/468 | Avviż għall-attenzjoni tal-persuni, il-gruppi u l-entitajiet fil-lista prevista fl-Artikolu 2(3) tar-Regolament tal-Kunsill (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (ara l-Anness għar-Regolament ta’ Implimentazzjoni tal-Kunsill (UE) 2018/468) | 6 |
| 2018/C 107/07 | Avviż għall-attenzjoni tas-suġġetti tad-data li għalihom japplikaw il-miżuri restrittivi previsti fir-Regolament tal-Kunsill (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu | 7 |
| | Il-Kummissjoni Ewropea |
| 2018/C 107/08 | Rata tal-kambju tal-euro | 8 |
| | INFORMAZZJONI MILL-ISTATI MEMBRI |
| 2018/C 107/09 | Avviż tal-Kummissjoni skont l-Artikolu 16(4) tar-Regolament (KE) Nru 1008/2008 tal-Parlament Ewropew u tal-Kunsill dwar regoli komuni għall-operat ta’ servizzi tal-ajru fil-Komunità — Impożizzjoni tal-obbligi tas-servizz pubbliku fir-rigward tas-servizzi tal-ajru bi skeda (
  1
  ) | 9 |
| 2018/C 107/10 | Avviż tal-Kummissjoni skont l-Artikolu 17(5) tar-Regolament (KE) Nru 1008/2008 tal-Parlament Ewropew u tal-Kunsill dwar regoli komuni għall-operat ta’ servizzi tal-ajru fil-Komunità — Sejħa għall-offerti fir-rigward tal-operat ta’ servizzi tal-ajru bi skeda skont l-obbligi tas-servizz pubbliku (
  1
  ) | 9 |
| | INFORMAZZJONI DWAR IŻ-ŻONA EKONOMIKA EWROPEA |
| | Awtorità ta' Sorveljanza EFTA |
| 2018/C 107/11 | Għajnuna mill-Istat — Deċiżjoni biex ma jitqajmux oġġezzjonijiet | 10 |

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

2018/C 107/03

Deċiżjoni tal-Kunsill tad-19 ta’ Marzu 2018 li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali

3

2018/C 107/04

Avviż għall-attenzjoni tal-persuni li għalihom japplikaw miżuri restrittivi previsti fid-Deċiżjoni tal-Kunsill 2011/172/PESK, kif emendata bid-Deċiżjoni tal-Kunsill (PESK) 2018/466, u fir-Regolament tal-Kunsill (UE) Nru 270/2011, kif implimentat bir-Regolament ta’ Implimentazzjoni tal-Kunsill (UE) 2018/465, dwar miżuri restrittivi fid-dawl tas-sitwazzjoni fl-Eġittu

4

2018/C 107/05

Avviż għall-attenzjoni tas-suġġetti tad-data li għalihom japplikaw il-miżuri restrittivi previsti fir-Regolament tal-Kunsill (UE) Nru 270/2011, kif implimentat bir-Regolament ta’ Implimentazzjoni tal-Kunsill (UE) 2018/465 dwar miżuri restrittivi fid-dawl tas-sitwazzjoni fl-Eġittu

5

2018/C 107/06 2018/468

Avviż għall-attenzjoni tal-persuni, il-gruppi u l-entitajiet fil-lista prevista fl-Artikolu 2(3) tar-Regolament tal-Kunsill (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (ara l-Anness għar-Regolament ta’ Implimentazzjoni tal-Kunsill (UE) 2018/468)

6

2018/C 107/07

Avviż għall-attenzjoni tas-suġġetti tad-data li għalihom japplikaw il-miżuri restrittivi previsti fir-Regolament tal-Kunsill (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu

7

Il-Kummissjoni Ewropea

2018/C 107/08

Rata tal-kambju tal-euro

8

INFORMAZZJONI MILL-ISTATI MEMBRI

2018/C 107/09

Avviż tal-Kummissjoni skont l-Artikolu 16(4) tar-Regolament (KE) Nru 1008/2008 tal-Parlament Ewropew u tal-Kunsill dwar regoli komuni għall-operat ta’ servizzi tal-ajru fil-Komunità — Impożizzjoni tal-obbligi tas-servizz pubbliku fir-rigward tas-servizzi tal-ajru bi skeda (
  1
  )

1

9

2018/C 107/10

Avviż tal-Kummissjoni skont l-Artikolu 17(5) tar-Regolament (KE) Nru 1008/2008 tal-Parlament Ewropew u tal-Kunsill dwar regoli komuni għall-operat ta’ servizzi tal-ajru fil-Komunità — Sejħa għall-offerti fir-rigward tal-operat ta’ servizzi tal-ajru bi skeda skont l-obbligi tas-servizz pubbliku (
  1
  )

1

9

INFORMAZZJONI DWAR IŻ-ŻONA EKONOMIKA EWROPEA

Awtorità ta' Sorveljanza EFTA

2018/C 107/11

Għajnuna mill-Istat — Deċiżjoni biex ma jitqajmux oġġezzjonijiet

10

---

| | V   Avviżi |
| --- | --- |
| | PROĊEDURI AMMINISTRATTIVI |
| | L-Uffiċċju Ewropew għas-Selezzjoni tal-Persunal (EPSO) |
| 2018/C 107/12 | Avviż ta’ kompetizzjoni ġenerali | 12 |
| | PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI |
| | Il-Kummissjoni Ewropea |
| 2018/C 107/13 | Notifika minn qabel ta’ konċentrazzjoni (Il-Każ M.8815 — Vapo/OP Financial Group/JV) — Każ li jista’ jiġi kkunsidrat għal proċedura ssimplifikata (
  1
  ) | 13 |

V   Avviżi

PROĊEDURI AMMINISTRATTIVI

L-Uffiċċju Ewropew għas-Selezzjoni tal-Persunal (EPSO)

2018/C 107/12

Avviż ta’ kompetizzjoni ġenerali

12

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

2018/C 107/13

Notifika minn qabel ta’ konċentrazzjoni (Il-Każ M.8815 — Vapo/OP Financial Group/JV) — Każ li jista’ jiġi kkunsidrat għal proċedura ssimplifikata (
  1
  )

1

13

---

| | |
| --- | --- |
| | (1)   Test b'rilevanza għaż-ŻEE. |

---

(1)   Test b'rilevanza għaż-ŻEE.

1

| MT | |
| --- | --- |

MT

---

I Riżoluzzjonijiet, rakkomandazzjonijiet u opinjonijiet

RAKKOMANDAZZJONIJIET

Il-Bank Ċentrali Ewropew

| 22.3.2018 | MT | Il-Ġurnal Uffiċjali tal-Unjoni Ewropea | C 107/1 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/1

---

RAKKOMANDAZZJONI TAL-BANK ĊENTRALI EWROPEW

tad-9 ta’ Marzu 2018

lill-Kunsill tal-Unjoni Ewropea dwar l-awdituri esterni tal-Banque de France

(BĊE/2018/9)

(2018/C 107/01)

IL-KUNSILL GOVERNATTIV TAL-BANK ĊENTRALI EWROPEW,

Wara li kkunsidra t-Trattat dwar il-Funzjonament tal-Unjoni Ewropea,

Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,

Billi:

| (1) | Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea. |
| --- | --- |

(1)

Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.

| (2) | Bis-saħħa tal-Artikolu L.142-2 tal-Kodiċi Monetarju u Finanzjarju, il-Kunsill Ġenerali tal-Banque de France jaħtar żewġ awdituri statutorji biex jawditjaw il-kontijiet tal-Banque de France. |
| --- | --- |

(2)

Bis-saħħa tal-Artikolu L.142-2 tal-Kodiċi Monetarju u Finanzjarju, il-Kunsill Ġenerali tal-Banque de France jaħtar żewġ awdituri statutorji biex jawditjaw il-kontijiet tal-Banque de France.

| (3) | Il-mandat tal-awdituri esterni tal-Banque de France intemm wara l-awditu għas-sena finanzjarja 2017. Huwa għalhekk meħtieġ li jinħatru awdituri esterni mis-sena finanzjarja 2018. |
| --- | --- |

(3)

Il-mandat tal-awdituri esterni tal-Banque de France intemm wara l-awditu għas-sena finanzjarja 2017. Huwa għalhekk meħtieġ li jinħatru awdituri esterni mis-sena finanzjarja 2018.

| (4) | Il-Banque de France għażel lil Mazars u KPMG SA bħala l-awdituri esterni tiegħu għas-snin finanzjarji 2018 sa 2023, |
| --- | --- |

(4)

Il-Banque de France għażel lil Mazars u KPMG SA bħala l-awdituri esterni tiegħu għas-snin finanzjarji 2018 sa 2023,

ADOTTA DIN IR-RAKKOMANDAZZJONI:

| 1. | Huwa rrakkomandat li Mazars u KPMG SA jinħatru flimkien bħala l-awdituri esterni tal-Banque de France għas-snin finanzjarji 2018 sa 2023. |
| --- | --- |

1.

Huwa rrakkomandat li Mazars u KPMG SA jinħatru flimkien bħala l-awdituri esterni tal-Banque de France għas-snin finanzjarji 2018 sa 2023.

Magħmul fi Frankfurt am Main, id-9 ta’ Marzu 2018.

Il-President tal-BĊE

Mario DRAGHI

---

II Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 22.3.2018 | MT | Il-Ġurnal Uffiċjali tal-Unjoni Ewropea | C 107/2 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/2

---

Ebda oppożizzjoni għal konċentrazzjoni notifikata

(Il-Każ M.8728 — Diamond Transmission Corporation/InfraRed Capital Partners/JV)

(Test b'rilevanza għaż-ŻEE)

(2018/C 107/02)

Fil-15 ta’ Marzu 2018, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq intern. Din id-deċiżjoni hi bbażata fuq l-Artikolu 6(1)(b) tar-Regolament tal-Kunsill (KE) Nru 139/2004 (1). It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista’ jkun fih. Dan it-test jinstab:

| — | fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali, |
| --- | --- |

—

fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali,

| — | f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8728. Il-EUR-Lex hu l-aċċess fuq l-internet għal-liġi Ewropea. |
| --- | --- |

—

f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8728. Il-EUR-Lex hu l-aċċess fuq l-internet għal-liġi Ewropea.

---

(1)  ĠU L 24, 29.1.2004, p. 1.

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

| 22.3.2018 | MT | Il-Ġurnal Uffiċjali tal-Unjoni Ewropea | C 107/3 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/3

---

DEĊIŻJONI TAL-KUNSILL

tad-19 ta’ Marzu 2018

li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali

(2018/C 107/03)

IL-KUNSILL TAL-UNJONI EWROPEA,

Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali, u b’mod partikolari l-Artikolu 4 tiegħu (1),

Wara li kkunsidra n-nomina ppreżentata mill-Gvern Rumen,

Billi:

| (1) | Bid-Deċiżjonijiet tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2015 sas-17 ta’ Settembru 2018. |
| --- | --- |

(1)

Bid-Deċiżjonijiet tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2015 sas-17 ta’ Settembru 2018.

| (2) | Post ta’ membru fuq il-Bord Governattiv taċ-Ċentru huwa disponibbli għar-Rumanija fil-kategorija tar-rappreżentanti tal-Gvern bħala riżultat tar-riżenja tas-Sinjura Gabriel PETRE. |
| --- | --- |

(2)

Post ta’ membru fuq il-Bord Governattiv taċ-Ċentru huwa disponibbli għar-Rumanija fil-kategorija tar-rappreżentanti tal-Gvern bħala riżultat tar-riżenja tas-Sinjura Gabriel PETRE.

| (3) | Jenħtieġ li l-membri tal-Bord Governattiv taċ-Ċentru msemmi hawn fuq jinħatru għall-bqija tal-mandat attwali, li jiskadi fis-17 ta’ Settembru 2018, |
| --- | --- |

(3)

Jenħtieġ li l-membri tal-Bord Governattiv taċ-Ċentru msemmi hawn fuq jinħatru għall-bqija tal-mandat attwali, li jiskadi fis-17 ta’ Settembru 2018,

IDDEĊIEDA KIF ĠEJ:

Artikolu 1

Il-persuna li ġejja hija b’dan maħtura membru tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għall-bqija tal-mandat, li jiskadi fis-17 ta’ Settembru 2018:

RAPPREŻENTANTI TAL-GVERN:

| RUMANIJA | Is-Sinjura Felicia Ioana SĂNDULESCU |
| --- | --- |

RUMANIJA

Is-Sinjura Felicia Ioana SĂNDULESCU

Artikolu 2

Din id-Deċiżjoni għandha tiġi ppubblikata, għall-informazzjoni, f’Il-Ġurnal Uffiċjali tal-Unjoni Ewropea.

Magħmul fi Brussell, id-19 ta’ Marzu 2018.

Għall-Kunsill

Il-President

R. PORODZANOV

---

(1)  ĠU L 39, 13.2.1975, p. 1.

1

(2)  ĠU C 232, 16.7.2015, p. 2.

2

(3)  ĠU C 305, 16.9.2015, p. 2.

3

---

| 22.3.2018 | MT | Il-Ġurnal Uffiċjali tal-Unjoni Ewropea | C 107/4 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/4

---

Avviż għall-attenzjoni tal-persuni li għalihom japplikaw miżuri restrittivi previsti fid-Deċiżjoni tal-Kunsill 2011/172/PESK, kif emendata bid-Deċiżjoni tal-Kunsill (PESK) 2018/466, u fir-Regolament tal-Kunsill (UE) Nru 270/2011, kif implimentat bir-Regolament ta’ Implimentazzjoni tal-Kunsill (UE) 2018/465, dwar miżuri restrittivi fid-dawl tas-sitwazzjoni fl-Eġittu

(2018/C 107/04)

L-informazzjoni li ġejja qed titressaq għall-attenzjoni tal-persuni li jidhru fl-Anness għad-Deċiżjoni tal-Kunsill 2011/172/PESK (1), kif emendat bid-Deċiżjoni tal-Kunsill (PESK) 2018/466 (2), u fl-Anness I għar-Regolament tal-Kunsill (UE) Nru 270/2011 (3), kif implimentat mir-Regolament ta’ Implimentazzjoni tal-Kunsill (UE) 2018/465 (4), dwar miżuri restrittivi fid-dawl tas-sitwazzjoni fl-Eġittu.

Il-Kunsill tal-Unjoni Ewropea stabbilixxa li l-persuni li jidhru fl-Annessi msemmijin hawn fuq għandhom jibqgħu inklużi fil-lista ta’ persuni, entitajiet u korpi soġġetti għal miżuri restrittivi previsti fid-Deċiżjoni 2011/172/PESK u fir-Regolament (UE) Nru 270/2011.

Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament (UE) Nru 270/2011, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament).

Il-persuni kkonċernati jistgħu jibagħtu talba lill-Kunsill, flimkien ma’ dokumentazzjoni ta’ sostenn, biex id-deċiżjoni li jiġu inklużi fil-lista msemmija hawn fuq tiġi kkunsidrata mill-ġdid. Jenħtieġ li dawn jiġu ppreżentati qabel l-1 ta’ Diċembru 2018 fl-indirizz li ġej:

| Council of the European Union |
| --- |
| General Secretariat |
| DG C 1C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| indirizz elettroniku: sanctions@consilium.europa.eu |

Council of the European Union

General Secretariat

DG C 1C

Rue de la Loi/Wetstraat 175

1048 Bruxelles/Brussel

BELGIQUE/BELGIË

indirizz elettroniku: sanctions@consilium.europa.eu

L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f’konformità mal-kondizzjonijiet stabbiliti fit-tieni paragrafu tal-Artikolu 275, u r-raba’ u s-sitt paragrafu tal-Artikolu 263 tat-Trattat dwar il-Funzjonament tal-Unjoni Ewropea.

---

(1)  ĠU L 76, 22.3.2011, p. 63

(2)  ĠU L 78 I, 21.3.2018, p. 3.

(3)  ĠU L 76, 22.3.2011, p. 4.

(4)  ĠU L 78 I, 21.3.2018, p. 1.

---

| 22.3.2018 | MT | Il-Ġurnal Uffiċjali tal-Unjoni Ewropea | C 107/5 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/5

---

Avviż għall-attenzjoni tas-suġġetti tad-data li għalihom japplikaw il-miżuri restrittivi previsti fir-Regolament tal-Kunsill (UE) Nru 270/2011, kif implimentat bir-Regolament ta’ Implimentazzjoni tal-Kunsill (UE) 2018/465 dwar miżuri restrittivi fid-dawl tas-sitwazzjoni fl-Eġittu

(2018/C 107/05)

Qed tinġibed l-attenzjoni tas-suġġetti tad-data għall-informazzjoni li ġejja f’konformità mal-Artikolu 12 tar-Regolament (KE) Nru 45/2001 tal-Parlament Ewropew u tal-Kunsill (1):

Il-bażi legali għal din l-operazzjoni ta’ pproċessar hija r-Regolament tal-Kunsill (UE) Nru 270/2011 (2), kif implimentat bir-Regolament ta’ Implimentazzjoni tal-Kunsill (UE) 2018/465 (3).

Il-kontrollur ta’ din l-operazzjoni ta’ pproċessar huwa l-Kunsill tal-Unjoni Ewropea rrappreżentat mid-Direttur Ġenerali ta’ DG C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta’ pproċessar huwa l-Unità 1C ta’ DG C li jista’ jiġi kkuntattjat f’dan l-indirizz:

| Council of the European Union |
| --- |
| General Secretariat |
| DG C 1C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| indirizz elettroniku: sanctions@consilium.europa.eu |

Council of the European Union

General Secretariat

DG C 1C

Rue de la Loi/Wetstraat 175

1048 Bruxelles/Brussel

BELGIQUE/BELGIË

indirizz elettroniku: sanctions@consilium.europa.eu

L-għan tal-operazzjoni ta’ pproċessar huwa l-istabbiliment u l-aġġornament tal-lista ta’ persuni soġġetti għal miżuri restrittivi f’konformità mar-Regolament (UE) Nru 270/2011, kif implimentat bir-Regolament ta’ Implimentazzjoni (UE) 2018/465.

Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f’dak ir-Regolament.

Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata ma’ dan.

Id-data personali miġbura tista’ titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni.

Mingħajr preġudizzju għar-restrizzjonijiet previsti fl-Artikolu 20(1)(a) u (d) tar-Regolament (KE) Nru 45/2001, it-talbiet għal aċċess, kif ukoll it-talbiet għal rettifika jew oġġezzjoni jiġu mwieġba f’konformità mat-taqsima 5 tad-Deċiżjoni tal-Kunsill 2004/644/KE (4).

Id-data personali ser tinżamm għal 5 snin minn meta s-suġġett tad-data jkun tneħħa mil-lista ta’ persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f’każ li dawn ikunu nbdew.

Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f’konformità mar-Regolament (KE) Nru 45/2001.

---

(1)  ĠU L 8, 12.1.2001, p. 1.

(2)  ĠU L 76, 22.3.2011, p. 4.

(3)  ĠU L 78 I, 21.3.2018, p. 1.

(4)  ĠU L 142M, 5.6.2007, p. 174.

---

| 22.3.2018 | MT | Il-Ġurnal Uffiċjali tal-Unjoni Ewropea | C 107/6 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/6

---

Avviż għall-attenzjoni tal-persuni, il-gruppi u l-entitajiet fil-lista prevista fl-Artikolu 2(3) tar-Regolament tal-Kunsill (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu

(ara l-Anness għar-Regolament ta’ Implimentazzjoni tal-Kunsill (UE) 2018/468)

(2018/C 107/06)

L-informazzjoni li ġejja hija miġjuba għall-attenzjoni tal-persuni, il-gruppi u l-entitajiet elenkati fir-Regolament ta’ Implimentazzjoni tal-Kunsill (UE) 2018/468 (1).

Il-Kunsill tal-Unjoni Ewropea ddetermina li r-raġunijiet għall-inklużjoni tal-persuni, il-gruppi u l-entitajiet li jidhru fil-lista msemmija hawn fuq ta’ persuni, gruppi u entitajiet soġġetti għall-miżuri restrittivi previsti fir-Regolament tal-Kunsill (KE) Nru 2580/2001 tas-27 ta’ Diċembru 2001, dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (2), għadhom validi. Konsegwentement, il-Kunsill iddeċieda li jżomm dawk il-persuni, il-gruppi u l-entitajiet fil-lista.

Ir-Regolament (KE) Nru 2580/2001 jipprevedi l-iffriżar tal-fondi, l-assi finanzjarji u r-riżorsi ekonomiċi l-oħrajn kollha li jappartjenu lill-persuni, il-gruppi u l-entitajiet ikkonċernati u li l-ebda fondi, assi finanzjarji u riżorsi ekonomiċi oħrajn ma jistgħu jsiru disponibbli għalihom, kemm direttament jew indirettament.

Qed tinġibed l-attenzjoni tal-persuni, il-gruppi u l-entitajiet ikkonċernati għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament, sabiex tinkiseb awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5(2) ta’ dak ir-Regolament.

Il-persuni, gruppi jew entitajiet ikkonċernati jistgħu jippreżentaw talba biex jiksbu dikjarazzjoni tar-raġunijiet tal-Kunsill għall-inklużjoni tagħhom fil-lista msemmija hawn fuq (dment li d-dikjarazzjoni tar-raġunijiet ma tkunx ġiet diġà kkomunikata lilhom). Din it-talba għandha tintbagħat fl-indirizz li ġej:

| Council of the European Union (Attn: COMET designations) |
| --- |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| Email: sanctions@consilium.europa.eu |

Council of the European Union (Attn: COMET designations)

Rue de la Loi/Wetstraat 175

1048 Bruxelles/Brussel

BELGIQUE/BELGIË

Email: sanctions@consilium.europa.eu

Il-persuni, il-gruppi u l-entitajiet ikkonċernati jistgħu jippreżentaw fi kwalunkwe ħin talba lill-Kunsill, flimkien ma’ kwalunkwe dokumentazzjoni ta’ appoġġ, biex id-deċiżjoni biex jiġu inklużi u miżmuma fil-lista tiġi kkunsidrata mill-ġdid, fl-indirizz ipprovdut hawn fuq. Tali talbiet ikunu kkunsidrati meta jiġu riċevuti. F’dan ir-rigward, qed tinġibed l-attenzjoni tal-persuni, il-gruppi u l-entitajiet ikkonċernati għar-reviżjoni regolari mill-Kunsill tal-lista skont l-Artikolu 1(6) tal-Pożizzjoni Komuni tal-Kunsill 2001/931/PESK (3). Sabiex it-talbiet jiġu kkunsidrati fir-reviżjoni li jmiss, huma għandhom jiġu ppreżentati sal-25 ta’ Mejju 2018.

Qed tinġibed ukoll l-attenzjoni tal-persuni, il-gruppi u l-entitajiet ikkonċernati għall-possibbiltà li jikkontestaw ir-Regolament tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stipulati fir-raba' u s-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea.

---

(1)  ĠU L 79, 22.3.2018, p. 7.

(2)  ĠU L 344, 28.12.2001, p. 70.

(3)  ĠU L 344, 28.12.2001, p. 93.

---

| 22.3.2018 | MT | Il-Ġurnal Uffiċjali tal-Unjoni Ewropea | C 107/7 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/7

---

Avviż għall-attenzjoni tas-suġġetti tad-data li għalihom japplikaw il-miżuri restrittivi previsti fir-Regolament tal-Kunsill (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu

(2018/C 107/07)

Qiegħda tinġibed l-attenzjoni tas-suġġetti tad-data għall-informazzjoni li ġejja f'konformità mal-Artikolu 12 tar-Regolament (KE) Nru 45/2001 tal-Parlament Ewropew u tal-Kunsill (1):

Il-bażi legali għal din l-operazzjoni ta' pproċessar hija r-Regolament tal-Kunsill (KE) Nru 2580/2001 (2).

Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz:

| Council of the European Union |
| --- |
| General Secretariat |
| DG C 1C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| Indirizz elettroniku: sanctions@consilium.europa.eu |

Council of the European Union

General Secretariat

DG C 1C

Rue de la Loi/Wetstraat 175

1048 Bruxelles/Brussel

BELGIQUE/BELGIË

Indirizz elettroniku: sanctions@consilium.europa.eu

L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2580/2001.

Is-suġġetti tad-data huma l-persuni fiżiċi li jissodisfaw il-kriterji għall-elenkar kif stabbilit f'dak ir-Regolament.

Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan.

Id-data personali miġbura tista' tiġi kondiviża, skont il-ħtieġa, mas-Servizz Ewropew għall-Azzjoni Esterna u l-Kummissjoni.

Mingħajr preġudizzju għar-restrizzjonijiet previsti fl-Artikolu 20(1)(a) u (d) tar-Regolament (KE) Nru 45/2001, talbiet għal aċċess, kif ukoll talbiet għal rettifika jew oġġezzjoni jitwieġbu f'konformità mat-taqsima 5 tad-Deċiżjoni tal-Kunsill 2004/644/KE (3).

Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew.

Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001.

---

(1)  ĠU L 8, 12.1.2001, p. 1.

(2)  ĠU L 344, 28.12.2001, p. 70.

(3)  ĠU L 142M, 5.6.2007, p. 174.

---

Il-Kummissjoni Ewropea

| 22.3.2018 | MT | Il-Ġurnal Uffiċjali tal-Unjoni Ewropea | C 107/8 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/8

---

Rata tal-kambju tal-euro (1)

Il-21 ta’ Marzu 2018

(2018/C 107/08)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,2286 |
| JPY | Yen Ġappuniż | 130,50 |
| DKK | Krona Daniża | 7,4486 |
| GBP | Lira Sterlina | 0,87403 |
| SEK | Krona Żvediża | 10,0883 |
| CHF | Frank Żvizzeru | 1,1709 |
| ISK | Krona Iżlandiża | 122,70 |
| NOK | Krona Norveġiża | 9,5028 |
| BGN | Lev Bulgaru | 1,9558 |
| CZK | Krona Ċeka | 25,422 |
| HUF | Forint Ungeriż | 311,43 |
| PLN | Zloty Pollakk | 4,2364 |
| RON | Leu Rumen | 4,6678 |
| TRY | Lira Turka | 4,8352 |
| AUD | Dollaru Awstraljan | 1,5994 |
| CAD | Dollaru Kanadiż | 1,5947 |
| HKD | Dollaru ta' Hong Kong | 9,6397 |
| NZD | Dollaru tan-New Zealand | 1,7158 |
| SGD | Dollaru tas-Singapor | 1,6197 |
| KRW | Won tal-Korea t'Isfel | 1 317,22 |
| ZAR | Rand ta' l-Afrika t'Isfel | 14,7273 |
| CNY | Yuan ren-min-bi Ċiniż | 7,7770 |
| HRK | Kuna Kroata | 7,4400 |
| IDR | Rupiah Indoneżjan | 16 909,37 |
| MYR | Ringgit Malażjan | 4,8153 |
| PHP | Peso Filippin | 64,037 |
| RUB | Rouble Russu | 70,6217 |
| THB | Baht Tajlandiż | 38,345 |
| BRL | Real Brażiljan | 4,0552 |
| MXN | Peso Messikan | 22,7879 |
| INR | Rupi Indjan | 80,1170 |

Munita

Rata tal-kambju

USD

Dollaru Amerikan

1,2286

JPY

Yen Ġappuniż

130,50

DKK

Krona Daniża

7,4486

GBP

Lira Sterlina

0,87403

SEK

Krona Żvediża

10,0883

CHF

Frank Żvizzeru

1,1709

ISK

Krona Iżlandiża

122,70

NOK

Krona Norveġiża

9,5028

BGN

Lev Bulgaru

1,9558

CZK

Krona Ċeka

25,422

HUF

Forint Ungeriż

311,43

PLN

Zloty Pollakk

4,2364

RON

Leu Rumen

4,6678

TRY

Lira Turka

4,8352

AUD

Dollaru Awstraljan

1,5994

CAD

Dollaru Kanadiż

1,5947

HKD

Dollaru ta' Hong Kong

9,6397

NZD

Dollaru tan-New Zealand

1,7158

SGD

Dollaru tas-Singapor

1,6197

KRW

Won tal-Korea t'Isfel

1 317,22

ZAR

Rand ta' l-Afrika t'Isfel

14,7273

CNY

Yuan ren-min-bi Ċiniż

7,7770

HRK

Kuna Kroata

7,4400

IDR

Rupiah Indoneżjan

16 909,37

MYR

Ringgit Malażjan

4,8153

PHP

Peso Filippin

64,037

RUB

Rouble Russu

70,6217

THB

Baht Tajlandiż

38,345

BRL

Real Brażiljan

4,0552

MXN

Peso Messikan

22,7879

INR

Rupi Indjan

80,1170

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---

INFORMAZZJONI MILL-ISTATI MEMBRI

| 22.3.2018 | MT | Il-Ġurnal Uffiċjali tal-Unjoni Ewropea | C 107/9 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/9

---

Avviż tal-Kummissjoni skont l-Artikolu 16(4) tar-Regolament (KE) Nru 1008/2008 tal-Parlament Ewropew u tal-Kunsill dwar regoli komuni għall-operat ta’ servizzi tal-ajru fil-Komunità

Impożizzjoni tal-obbligi tas-servizz pubbliku fir-rigward tas-servizzi tal-ajru bi skeda

(Test b'rilevanza għaż-ŻEE)

(2018/C 107/09)

| Stat Membru | Il-Greċja |
| --- | --- |
| Rotta kkonċernata | Ateni — Kozani — Kastoria |
| Data tad-dħul fis-seħħ tal-obbligi tas-servizz pubbliku | Mill-1 ta’ Settembru 2018 |
| Indirizz minn fejn jistgħu jinkisbu t-test u kull tagħrif jew dokumenti oħra b’rabta mal-obbligi tas-servizz pubbliku | Is-sit web tal-Awtorità tal-Avjazzjoni Ċivili Ellenika:
  http://www.ypa.gr jew http://www.hcaa.gr
  kif ukoll www.promitheus.gov.gr |

Stat Membru

Il-Greċja

Rotta kkonċernata

Ateni — Kozani — Kastoria

Data tad-dħul fis-seħħ tal-obbligi tas-servizz pubbliku

Mill-1 ta’ Settembru 2018

Indirizz minn fejn jistgħu jinkisbu t-test u kull tagħrif jew dokumenti oħra b’rabta mal-obbligi tas-servizz pubbliku

Is-sit web tal-Awtorità tal-Avjazzjoni Ċivili Ellenika:

http://www.ypa.gr jew http://www.hcaa.gr

kif ukoll www.promitheus.gov.gr

---

| 22.3.2018 | MT | Il-Ġurnal Uffiċjali tal-Unjoni Ewropea | C 107/9 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/9

---

Avviż tal-Kummissjoni skont l-Artikolu 17(5) tar-Regolament (KE) Nru 1008/2008 tal-Parlament Ewropew u tal-Kunsill dwar regoli komuni għall-operat ta’ servizzi tal-ajru fil-Komunità

Sejħa għall-offerti fir-rigward tal-operat ta’ servizzi tal-ajru bi skeda skont l-obbligi tas-servizz pubbliku

(Test b'rilevanza għaż-ŻEE)

(2018/C 107/10)

| Stat Membru | Il-Greċja |
| --- | --- |
| Rotta kkonċernata | Ateni — Kozani — Kastoria |
| Perjodu ta’ validità tal-kuntratt | Mill-1 ta’ Settembru 2018 sal-31 ta’ Awwissu 2022 |
| Skadenza għat-tressiq tal-offerti | 60 jum mid-data tal-pubblikazzjoni ta’ dan l-avviż |
| Indirizz minn fejn jistgħu jinkisbu t-test tas-sejħa għall-offerti u kull tagħrif u/jew dokumenti rilevanti b’rabta mal-offerta pubblika u mal-obbligu tas-servizz pubbliku | Is-sit web tal-Awtorità tal-Avjazzjoni Ċivili Ellenika:
  http://www.ypa.gr jew http://www.hcaa.gr
  kif ukoll www.promitheus.gov.gr |

Stat Membru

Il-Greċja

Rotta kkonċernata

Ateni — Kozani — Kastoria

Perjodu ta’ validità tal-kuntratt

Mill-1 ta’ Settembru 2018 sal-31 ta’ Awwissu 2022

Skadenza għat-tressiq tal-offerti

60 jum mid-data tal-pubblikazzjoni ta’ dan l-avviż

Indirizz minn fejn jistgħu jinkisbu t-test tas-sejħa għall-offerti u kull tagħrif u/jew dokumenti rilevanti b’rabta mal-offerta pubblika u mal-obbligu tas-servizz pubbliku

Is-sit web tal-Awtorità tal-Avjazzjoni Ċivili Ellenika:

http://www.ypa.gr jew http://www.hcaa.gr

kif ukoll www.promitheus.gov.gr

---

INFORMAZZJONI DWAR IŻ-ŻONA EKONOMIKA EWROPEA

Awtorità ta' Sorveljanza EFTA

| 22.3.2018 | MT | Il-Ġurnal Uffiċjali tal-Unjoni Ewropea | C 107/10 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/10

---

Għajnuna mill-Istat — Deċiżjoni biex ma jitqajmux oġġezzjonijiet

(2018/C 107/11)

L-Awtorità ta’ Sorveljanza tal-EFTA ma tqajjem l-ebda oġġezzjoni għall-miżura li ġejja dwar l-għajnuna mill-Istat:

| Data tal-adozzjoni tad-deċiżjoni | : | Id-19 ta’ Diċembru 2017 |
| --- | --- | --- |
| Każ Nru | : | 81341 |
| Deċiżjoni Nru | : | 228/17/COL |
| Stat tal-EFTA | : | In-Norveġja |
| Titlu (u/jew isem il-benefiċjarju) | : | Miżuri ta’ għajnuna mill-Istat favur vetturi b’emissjonijiet żero |
| Bażi ġuridika | : | Id-dispożizzjonijiet tal-VAT huma stipulati fl-Att dwar it-Taxxa fuq il-Valur Miżjud tad-19 ta’ Ġunju 2009 Nru 58 u r-Regolament dwar it-Taxxa fuq il-Valur Miżjud tal-15 ta’ Diċembru 2009 Nru 1540.
  It-taxxa fuq l-assigurazzjoni tat-traffiku hija rregolata fl-Att tad-19 ta’ Mejju 1933 Nru 11 dwar id-dazji tas-sisa u r-Regolament tal-11 ta’ Diċembru 2001 Nru 1451 dwar id-dazji tas-sisa.
  Ir-reġistrazzjoni mill-ġdid hija rregolata fir-Regolament tat-2 ta’ Lulju 1986 Nru 1430 dwar it-taxxa fuq ir-reġistrazzjoni mill-ġdid.
  Ir-regoli tad-deprezzament għall-vannijiet elettriċi (mill-2018) se jiġu stabiliti fl-Att dwar it-Taxxa Norveġiża tas-26 ta’ Marzu 1999 Nru 14 Taqsima 14-43(4). |
| Tip ta’ miżura | : | Skema ta’ għajnuna |
| Objettiv | : | Għajnuna ambjentali |
| Forma ta’ għajnuna u baġit | : | (i) | rata żero ta’ VAT għal vetturi b’emissjonijiet żero, inkluż il-kiri ta’ vetturi b’emissjonijiet żero u forniment u importazzjoni ta’ batteriji għal vetturi b’emisjonijiet żero: madwar NOK 3,2 biljun; |

Data tal-adozzjoni tad-deċiżjoni

:

Id-19 ta’ Diċembru 2017

Każ Nru

:

81341

Deċiżjoni Nru

:

228/17/COL

Stat tal-EFTA

:

In-Norveġja

Titlu (u/jew isem il-benefiċjarju)

:

Miżuri ta’ għajnuna mill-Istat favur vetturi b’emissjonijiet żero

Bażi ġuridika

:

Id-dispożizzjonijiet tal-VAT huma stipulati fl-Att dwar it-Taxxa fuq il-Valur Miżjud tad-19 ta’ Ġunju 2009 Nru 58 u r-Regolament dwar it-Taxxa fuq il-Valur Miżjud tal-15 ta’ Diċembru 2009 Nru 1540.

It-taxxa fuq l-assigurazzjoni tat-traffiku hija rregolata fl-Att tad-19 ta’ Mejju 1933 Nru 11 dwar id-dazji tas-sisa u r-Regolament tal-11 ta’ Diċembru 2001 Nru 1451 dwar id-dazji tas-sisa.

Ir-reġistrazzjoni mill-ġdid hija rregolata fir-Regolament tat-2 ta’ Lulju 1986 Nru 1430 dwar it-taxxa fuq ir-reġistrazzjoni mill-ġdid.

Ir-regoli tad-deprezzament għall-vannijiet elettriċi (mill-2018) se jiġu stabiliti fl-Att dwar it-Taxxa Norveġiża tas-26 ta’ Marzu 1999 Nru 14 Taqsima 14-43(4).

Tip ta’ miżura

:

Skema ta’ għajnuna

Objettiv

:

Għajnuna ambjentali

Forma ta’ għajnuna u baġit

:

(i)

rata żero ta’ VAT għal vetturi b’emissjonijiet żero, inkluż il-kiri ta’ vetturi b’emissjonijiet żero u forniment u importazzjoni ta’ batteriji għal vetturi b’emisjonijiet żero: madwar NOK 3,2 biljun;

| (ii) | eżenzjoni mit-taxxa fuq l-assigurazzjoni tat-traffiku: madwar NOK 360 miljun; |
| --- | --- |

(ii)

eżenzjoni mit-taxxa fuq l-assigurazzjoni tat-traffiku: madwar NOK 360 miljun;

| (iii) | eżenzjoni mit-taxxa fuq ir-reġistrazzjoni mill-ġdid: madwar NOK 60 miljun; u |
| --- | --- |

(iii)

eżenzjoni mit-taxxa fuq ir-reġistrazzjoni mill-ġdid: madwar NOK 60 miljun; u

| (iv) | żieda fir-rata tad-deprezzament għall-vannijiet elettriċi: NOK 3 miljun. |
| --- | --- |

(iv)

żieda fir-rata tad-deprezzament għall-vannijiet elettriċi: NOK 3 miljun.

Durata

:

Sal-31 ta’ Diċembru 2023 għall-miżuri kollha favur il-vetturi kollha b’emissjonijiet żero (vetturi elettriċi bil-batterija, vetturi b’ċelloli tal-fjuwil u vannijiet elettriċi tal-merkanzija) ħlief għar-rata żero ta’ VAT favur il-vetturi elettriċi, li hija notifika sal-31 ta’ Diċembru 2020.

Setturi ekonomiċi

:

Vetturi b’emissjonijiet żero, batteriji għal vetturi b’emissjonijiet żero.

Isem u indirizz tal-awtorità awtorizzanti

:

| Ministry of Finance |
| --- |
| P. O Box 8008 Dep. |
| NO-0030 Oslo |
| NORWAY |

Ministry of Finance

P. O Box 8008 Dep.

NO-0030 Oslo

NORWAY

It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta’ Sorveljanza tal-EFTA:

http://www.eftasurv.int/state-aid/state-aid-register/

---

V Avviżi

PROĊEDURI AMMINISTRATTIVI

L-Uffiċċju Ewropew għas-Selezzjoni tal-Persunal (EPSO)

| 22.3.2018 | MT | Il-Ġurnal Uffiċjali tal-Unjoni Ewropea | C 107/12 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/12

---

AVVIŻ TA’ KOMPETIZZJONI ĠENERALI

(2018/C 107/12)

L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja:

| | EPSO/AD/357/18 — AMMINISTRATURI FIL-QASAM TAL-AWDITJAR (AD 5) |
| --- | --- |

EPSO/AD/357/18 — AMMINISTRATURI FIL-QASAM TAL-AWDITJAR (AD 5)

L-avviż tal-kompetizzjoni huwa ppubblikat f’24 lingwa f’
  Il-Ġurnal Uffiċjali tal-Unjoni Ewropea C 107 A tat-22 ta’ Marzu 2018.

Tista’ ssib aktar informazzjoni fuq is-sit web tal-EPSO: https://epso.europa.eu/home_mt

---

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

| 22.3.2018 | MT | Il-Ġurnal Uffiċjali tal-Unjoni Ewropea | C 107/13 |
| --- | --- | --- | --- |

22.3.2018

MT

Il-Ġurnal Uffiċjali tal-Unjoni Ewropea

C 107/13

---

Notifika minn qabel ta’ konċentrazzjoni

(Il-Każ M.8815 — Vapo/OP Financial Group/JV)

Każ li jista’ jiġi kkunsidrat għal proċedura ssimplifikata

(Test b'rilevanza għaż-ŻEE)

(2018/C 107/13)

| 1. | Fit-12 ta’ Marzu 2018, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
  Dan l-avviż jikkonċerna l-impriżi li ġejjin:






  — | Vapo Oy (“Vapo”) (il-Finlandja), |
| --- | --- | --- |

1.

Fit-12 ta’ Marzu 2018, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).

Dan l-avviż jikkonċerna l-impriżi li ġejjin:

—

Vapo Oy (“Vapo”) (il-Finlandja),

| — | OP Financial Group (il-Finlandja). |
| --- | --- |

—

OP Financial Group (il-Finlandja).

Vapo u OP Financial Group jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta’ Vapo Lämpövoima Ky.

Il-konċentrazzjoni hija mwettqa permezz ta’ xiri ta’ ishma f’kumpanija maħluqa ġdida li tikkostitwixxi f’impriża konġunta (joint venture, JV).

| 2. | L-attivitajiet kummerċjali tal-impriżi kkonċernati huma:






  — | Vapo hija fornitur u żviluppatur tal-bijoenerġija fil-Finlandja, l-Isvezja u l-Estonja; |
| --- | --- | --- |

2.

L-attivitajiet kummerċjali tal-impriżi kkonċernati huma:

—

Vapo hija fornitur u żviluppatur tal-bijoenerġija fil-Finlandja, l-Isvezja u l-Estonja;

| — | OP Financial Group huwa grupp ta’ servizzi finanzjarji kooperattivi li jipprovdu firxa diversifikata ta’ servizzi bankarji, ta’ investiment u ta’ assikurazzjoni; |
| --- | --- |

—

OP Financial Group huwa grupp ta’ servizzi finanzjarji kooperattivi li jipprovdu firxa diversifikata ta’ servizzi bankarji, ta’ investiment u ta’ assikurazzjoni;

| — | Vapo Lämpövoima Ky hija joint venture mwaqqfa ġdida li se toffri soluzzjonijiet ta’ enerġija u ta’ sħana lil operaturi industrijali, lil kumpaniji tal-enerġija u lil muniċipalitajiet. |
| --- | --- |

—

Vapo Lämpövoima Ky hija joint venture mwaqqfa ġdida li se toffri soluzzjonijiet ta’ enerġija u ta’ sħana lil operaturi industrijali, lil kumpaniji tal-enerġija u lil muniċipalitajiet.

| 3. | Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata.
  Skont l-Avviż tal-Kummissjoni dwar proċedura simplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż. |
| --- | --- |

3.

Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata.

Skont l-Avviż tal-Kummissjoni dwar proċedura simplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż.

| 4. | Il-Kummissjoni tistieden lil terzi persuni interessati biex jibagħtulha l-kummenti li jista’ jkollhom dwar l-operazzjoni proposta.
  Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Jinħtieġ li r-referenza li ġejja dejjem tiġi speċifikata:
  M.8815 — Vapo/OP Financial Group/JV
  Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta’ kuntatt ta’ hawn taħt:





  Email: COMP-MERGER-REGISTRY@ec.europa.eu |
| --- | --- |
| Faks: +32 22964301 |
| Indirizz tal-posta: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Il-Kummissjoni tistieden lil terzi persuni interessati biex jibagħtulha l-kummenti li jista’ jkollhom dwar l-operazzjoni proposta.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Jinħtieġ li r-referenza li ġejja dejjem tiġi speċifikata:

M.8815 — Vapo/OP Financial Group/JV

Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta’ kuntatt ta’ hawn taħt:

Email: COMP-MERGER-REGISTRY@ec.europa.eu

Faks: +32 22964301

Indirizz tal-posta:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

(2)  ĠU C 366, 14.12.2013, p. 5.

---